Klostera iela (Rīga)
Šis raksts ir par ielu Rīgā. Par citām jēdziena Klostera iela nozīmēm skatīt nozīmju atdalīšanas lapu. Klostera iela ir iela Vecrīgā, Rīgas Centra rajonā. Iela sākas krustojumā ar Arsenāla ielu (pie Pils laukuma un Mazās Pils ielas) un beidzas krustojumā ar Jēkaba ielu. Ielas garums ir 180 metri, tā ir klāta ar bruģa segumu. Kā jau raksturīgs vecpilsētai, Klostera ielā ir blīva apbūve. Tajā nav atļauta autotransporta satiksme. Klostera ielā atrodas Svētās Marijas Magdalēnas katoļu baznīca un klosteris (Klostera ielā 4) un Svētā Jēkaba katoļu katedrāle (Klostera iela 2), kā arī Latvijas Republikas Saeimas nams (Jēkaba ielā 11).